Document ID: 32014R1012

UREDBA VIJEĆA (EU) br. 1012/2014
od 25. rujna 2014.
o prilagodbi Uredbe (EZ) br. 1340/2008 o trgovini određenim proizvodima od čelika između Europske zajednice i Republike Kazakstana zbog pristupanja Hrvatske Europskoj uniji
VIJEĆE EUROPSKE UNIJE,
uzimajući u obzir Ugovor o funkcioniranju Europske unije,
uzimajući u obzir Akt o pristupanju Hrvatske, a posebno njegov članak 50.,
uzimajući u obzir prijedlog Europske komisije,
budući da:
(1)
Na temelju članka 50. Akta o pristupanju Hrvatske, ako akti institucija doneseni prije pristupanja zahtijevaju prilagodbu zbog pristupanja, a potrebne prilagodbe nisu predviđene Aktom o pristupanju ili njegovim prilozima, potrebne akte treba donijeti Vijeće, osim ako je Komisija donijela izvorni akt.
(2)
Uredba Vijeća (EZ) br. 1340/2008 (1) donesena je prije pristupanja Hrvatske te zahtijeva prilagodbu zbog tog pristupanja, a takva prilagodba nije predviđena Aktom o pristupanju Hrvatske ili njegovim prilozima.
(3)
Stoga je primjereno dodati „HR” za označivanje Hrvatske kao odredišne države članice u standardiziranom serijskom broju priloženom svakoj izvoznoj dozvoli ili istovrijednoj ispravi i dodati naziv i kontaktne podatke hrvatskog nacionalnog tijela na popis nadležnih nacionalnih tijela zaduženih za provedbu Uredbe (EZ) br. 1340/2008.
(4)
Potrebna je retroaktivna primjena ove Uredbe kako bi se osiguralo da nije ugrožena trgovina proizvodima od čelika iz Uredbe (EZ) br. 1340/2008.
(5)
Uredbu (EZ) br. 1340/2008 trebalo bi stoga na odgovarajući način izmijeniti,
DONIJELO JE OVU UREDBU:
Članak 1.
Uredba (EZ) br. 1340/2008 mijenja se kako slijedi:
1.
U članku 9. stavak 6. zamjenjuje se sljedećim:
„6. Serijski broj čine sljedeći elementi:
-
dva slova koja označuju zemlju izvoznicu kako slijedi:
KZ = Republika Kazakstan,
-
dva slova koja označuju odredišnu državu članicu kako slijedi:
-
BE = Belgija
-
BG = Bugarska
-
CZ = Češka
-
DK = Danska
-
DE = Njemačka
-
EE = Estonija
-
IE = Irska
-
GR = Grčka
-
ES = Španjolska
-
FR = Francuska
-
HR = Hrvatska
-
IT = Italija
-
CY = Cipar
-
LV = Latvija
-
LT = Litva
-
LU = Luksemburg
-
HU = Mađarska
-
MT = Malta
-
NL = Nizozemska
-
AT = Austrija
-
PL = Poljska
-
PT = Portugal
-
RO = Rumunjska
-
SI = Slovenija
-
SK = Slovačka
-
FI = Finska
-
SE = Švedska
-
GB = Ujedinjena Kraljevina,
-
jednoznamenkasti broj koji označuje kvotnu godinu koja odgovara posljednjoj znamenci predmetne godine, npr. ‚9’ za 2009.,
-
dvoznamenkasti broj koji označuje tijelo za izdavanje dozvola u zemlji izvoznici,
-
peteroznamenkasti broj koji teče redom od 00 001 do 99 999 dodijeljen određenoj državi članici odredišta.”
2.
Prilog IV. Uredbi (EZ) br. 1340/2008 zamjenjuje se tekstom u Prilogu ovoj Uredbi.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Primjenjuje se od 1. srpnja 2013.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 25. rujna 2014.

Labels: 18
3
15
1